Liliana Mincă, președintele ALDE Botoșani, a avut vineri o conferință de presă în care a vorbit despre rezultatul alegerilor europarloamentare din 26 mai. Ea a felicitat câteva organizații locale, dar ulterior a atacat colegii de alianță, PSD.

Șefa ALDE Botoșani i-a atacat pe PSD-iștii botoșăneni.

„Relația cu PSD-ul noi nu am avut-o atât de cordială încât să ne ajutăm. Din contră, PSD-ul dacă a putut să ne încurce ne-a încurcat de fiecare dată. Noi sperăm ca în luna noiembrie să se așeze la masă și să-și facă o analiză pentru că au pierdut mai mult de jumătate de la alegerile europarlamentare. Pe când noi Filiala ALDE Botoșani, din 10 filiale la nivel de țară din cele 43, filiala ALDE Botoșani este pe locul 6 din 10 cu voturi în plus aduse la alegerile europarlamentare comparativ cu alegerile din 2016. Nu ne bucură rezultatul, dar în același timp ne dă încredere că munca noastră nu a fost în zadar”, a spus Liliana Mincă, președinte ALDE Botoșani, potrivit botosaneanul.ro.